144. ΠΡΟΕΔΡΙΚΟ ΔΙΑΤΑΓΜΑ υπ' αριθ. 137 της 23 Απρ./11 Μαΐου 1983 (ΦΕΚ Α'  60) Ίδρυση Σχολής Ειδικής Επαγγελματικής Εκπαίδευσης (Σ.ΕΙ.Ε.Ε.). Έχοντας υπόψη: Ι.Τα άρθρ. 3, παρ. 4 και 6, παρ. Ι εδάφ. α, του Νόμ. 1143/1981 (ΦΕΚ 80, τ.Α' της 31.3.1981) "Περί Ειδικής Αγωγής, Ειδικής Επαγγελματικής Εκπαίδευσης, Απασχόλησης και Κοινωνικής Μέριμνας των αποκλινόντων εκ του φυσιολογικού ατόμων και άλλων τινών εκπαιδευτικών διατάξεων". 2.Το Π.Δ. 605/1982 (ΦΕΚ 118/1982), "Κατανομή θέσεων κατά Κλάδους και Υπουργεία αρμόδια για τα εκπαιδευτήρια και λοιπές μονάδες της Ειδικής Αγωγής και τους σχολικούς ψυχολογικούς σταθμούς". 3.Το Π.Δ. 603/1982 (ΦΕΚ 117/1982) "Οργάνωση και λειτουργία των μονάδων Ειδικής Αγωγής". 4.Την κατά τις διατάξεις του άρθρ. 2 παρ. 2 του Νόμ. 186/1975 (ΦΕΚ 214/1975) και του άρθρ. 27, του Νόμ. 1143/1981 (ΦΕΚ 80/1975), γνωμοδότηση του Τμήματος Τεχνικής και Επαγγελματικής Εκπαίδευσης του ΚΕΜΕ (πράξεις 38 και 39 του 1982). 5.Το άρθρ. 5, εδάφ. α της με αριθ. Η/5421/ 7.7.1982 κοινής απόφασης του Πρωθυπουργού και του Υπουργού Εθνικής Παιδείας και Θρησκευμάτων που αφορά στην "Ανάθεση αρμοδιοτήτων στους Υφυπουργούς Εθνικής Παιδείας και Θρησκευμάτων". 6.Την με αριθ. 11355/1982 (ΦΕΚ 474/1982, τ.Β') κοινή απόφαση του Πρωθυπουργού και του Υπουργού Οικονομικών, που αφορά στην "Ανάθεση αρμοδιοτήτων στους Υφυπουργούς Οικονομικών". 7.Τη γνωμοδότηση με αριθ. 137/1983, του Ε' Τμήματος του Συμβουλίου της Επικρατείας, με πρόταση των Υπουργών Προεδρίας της Κυβέρνησης και Εθνικής Παιδείας και Θρησκευμάτων και του Υφυπουργού Οικονομικών, αποφασίζουμε: Ίδρυση-Σκοπός Άρθρ.1.-1. Ιδρύεται Σχολή Ειδικής Επαγγελματικής Εκπαίδευσης (Σ.ΕΙ.Ε.Ε.) με έδρα την Αθήνα, ανήκουσα στη Τεχνική -Επαγγελματική Εκπαίδευση. 2.Σκοπός της Σχολής αυτής είναι η παροχή γενικής, στοιχειώδους θεωρητικής, και, κυρίως πρακτικής επαγγελματικής εκπαίδευσης στους νοητικά καθυστερημένους εκπαιδεύσιμους εφήβους. Σελ. 444,866(γ) Τεύχος Θ32-Σελ. 54 3.Ειδικότερα με τη Εκπαίδευση αυτή επιδιώκεται η απόκτηση γνώσεων και δεξιοτήτων, αναλόγων προς τις ικανότητες των εκπαιδευομένων, για την επιτυχή Επαγγελματική αποκατάσταση και την ευρύτερη κοινωνική ένταξή τους. 4.Η φοίτηση στη Σχολή αυτή δύναται να είναι διάρκειας μέχρι τεσσάρων ετών. Η διάρκεια της φοίτησης στα τμήματα ειδικοτήτων καθορίζεται με απόφαση του Υπουργού Εθνικής Παιδείας και Θρησκευμάτων, ύστερα από πρόταση του Συλλόγου των διδασκόντων στη Σχολή. 5.Στους αποφοίτους της Σχολής απονέμεται απολυτήριο, ο τύπος του οποίου ορίζεται με απόφαση του Υπουργού Εθνικής Παιδείας και Θρησκευμάτων. Προϋποθέσεις εγγραφής. Άρθρ.2.-1.Στη Σχολή αυτή (Σ.ΕΙ.Ε.Ε.) εγγράφονται νοητικά καθυστερημένοι εκπαιδεύσιμοι έφηβοι ηλικίας 14 μέχρι και 17 ετών. 2.Απαραίτητα δικαιολογητικά για την εγγραφή στη Σχολή είναι: α)Απολυτήριο ειδικού ή κανονικού Δημοτικού Σχολείου. β)Έκθεση Ιατροπαιδαγωγικής Υπηρεσίας του άρθρ. 7 του Νόμ. 1143/1981 και σύμφωνη γνώμη του συλλόγου των διδασκόντων του Δημοτικού Σχολείου, από το οποίο έχει αποφοιτήσει ο υποψήφιος προς εγγραφή, από τις οποίες να προκύπτει ότι δεν μπορεί να συνεχίσει τις σπουδές του στο Γυμνάσιο. γ)Υπεύθυνη δήλωση των γονέων ή κηδεμόνων ότι συμφωνούν για την εγγραφή στη Σχολή. Τμήματα Ειδικοτήτων. Άρθρ.3.-1.Η Σχολή Ειδικής Επαγγελματικής Εκπαίδευσης (Σ.ΕΙ.Ε.Ε.). περιλαμβάνει τα παρακάτω Τμήματα Ειδικοτήτων: α)Τμήμα Ξυλουργικής β)Τμήμα Κεραμικής-Αγγειοπλαστικής  γ)Τμήμα Κοπτικής-Ραπτικής -Πλεκτικής δ)Τμήμα Κηπουρικής ε)Τμήμα Στοιχειώδους Τεχνολογίας. 2.Ο αριθμός των μαθητών για κάθε τμήμα ορίζεται σε δέκα. 32.Ε.α.144 Τεχνικές και Επαγγελματικές Σχολές Μέσης Εκπαίδευσης Εκπαιδευτικό και λοιπό προσωπικό Άρθρ.4.-1.Η σύνθεση και ο αριθμός των θέσεων του Εκπαιδευτικού και λοιπού προσωπικού της Σχολής ορίζεται ως ακολούθως: Α'.ΜΟΝΙΜΟ ΠΡΟΣΩΠΙΚΟ Εκπαιδευτικό Προσωπικό α)Οκτώ θέσεις διδασκάλων του Κλάδου Διδασκάλων του Νόμ. 1143/1981. β)Μία θέση του Κλάδου Α9 Φυσικής Αγωγής του Νόμ. 1143/81. γ)Μία θέση του Κλάδου ΑΙΙ Μουσικής του Νόμ. 1143/81. δ)Δέκα θέσεις του Κλάδου ΑΡ Τεχνολόγων Εκπαιδευτικών του Νόμ. 1143/81. ε)Τρεις θέσεις του Κλάδου ΑΡ Εργασιοθεραπευτών του Νόμ. 1143/81. στ)Τρεις θέσεις του Κλάδου ΑΡ Βοηθών Παιδαγωγών του Νόμ. 1143/81. ζ)Δέκα θέσεις του Κλάδου ΜΕ Βοηθών Τεχνικών Εκπαιδευτών του Νόμ. 1143/81. Διοικητικό Προσωπικό: α)Τρεις θέσεις του Κλάδου ΜΕ Διοικητικών Υπαλλήλων του Νόμ. 1143/81. β)Μία θέση του Κλάδου Σ.Ε. Κλητήρων του Νόμ. 1143/1981. Β' ΠΡΟΣΩΠΙΚΟ ΜΕ ΣΧΕΣΗ ΙΔΙΩΤΙΚΟΥ ΔΙΚΑΙΟΥ α)Τρεις θέσεις καθαριστριών. β)Τέσσερις θέσεις Μαγείρων-Τραπεζοκόμων. 2.Ο αριθμός των θέσεων του Κλάδου ΑΡ Τεχνολόγων Εκπαιδευτικών αυξάνεται κατά 8 θέσεις. 3.Καθήκοντα Διευθυντού της σχολής ασκεί ο αρχαιότερος μεταξύ των Κλάδων ΑΡ Τεχνολόγων Εκπαιδευτικών και του Κλάδου Διδασκάλων και κατά προτίμηση εκείνος που έχει τίτλο παιδαγωγικών σπουδών Ειδικής Επαγγελματικής Εκπαίδευσης ή Ειδικής Αγωγής. Άρθρ.5.-Η ισχύς του Προεδρικού αυτού Δ/τος αρχίζει από την δημοσίευσή τους στη Εφημερίδα της Κυβερνήσεως.